**Încă un pastel**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lângă râu leagănă sălcii

Verzi pistrui râzând cu zorii,

Susură-n aurul păcii

Buchiile mâțișorii.

Se ițesc din muguri frunze

Privind jurul cu mirare

Plescăind cleios din buze

Și-n speranțele de Soare.

Proaspăt verdele lucește

Cu sclipiri de malahite

Mătăsoase pământește

Și ceresc de fericite.

Din albastru diademe

Strigă-n glasuri largi de gâște

Că-nplinirile supreme

Parcă au pornit să miște.

Sună toaca dimineții,

Se preling din zori lumine -

În împărăția Vieții

Doamne, cât îmi e de bine!

Mugurul de însorire

Când plesnește solzi de noapte

Și trezește-așa iubire

De la inimă departe.

Simt și eu deodată-n suflet

O durere deșteptată

Parcă ar dori să sufle

Aripă iar înălțată.

Și mă-ndrept ca salt de ruguri

Înspre cerul ce s-ascunde,

Iar în mine muguri, muguri

Strigă înălțări de unde.

Îmi socot ziua a patra

Răsărită în geneză

Părăsind în urmă piatra

Ce oftează paranteză.

Se pronunță prospețime

De la stele în petale...

Însă unii cred că nimeni

Nu horește azi în vale!

Eu cuvintelor pe ape

Le dau drumul cu ușorul

Doamne, Doamne nu-mi încape

Fericirea mea și zborul.

Crapă-n mine tot pământul

Ca și bronzul de pe file

Mă îndeamnă-n zi Cuvântul

Să deschid struguri de zile.

Din târât se trece-n fugă,

Din genunchi înspre putere

Precum slovele din rugă

Inimii îi dă să spere.

Eu nu știu cât oi fi-n stare

Să-nfloresc din scoarța tinei -

Doamne-n Țara Ta de Soare

Slavă Vieții și Luminei!!!

Victor Bragagiu